<classify> NCHI mbili za Jumuiya ya Afrika Mashariki EAC, zimepewa heshima ya kuandaa mikutano mikubwa ya Jumuiya ya Madola kati ya mwaka huu na mapema mwakani.Septemba mwaka huu, Uganda itakuwa mwenyeji wa Bunge la Jumuiya ya Madola na wenyeji wamepanga kutumia fursa hiyo kujitangaza katika sekta ya utalii, kutokana na kushirikisha idadi kubwa ya wajumbe kutoka kote duniani.Aprili mwakani Rwanda itakuwa mwenyeji wa Mkutano wa Marais na Wakuu wa nchi wanachama wa Jumuiya ya Madola, muungano unaoshirikisha taifa la Uingereza na nchi zilizowahi kutawaliwa na mwingereza.Hata hivyo, Rwanda na Msumbiji kwa mfano, hazikuwahi kutawaliwa na Uingereza, lakini zimeomba kujumuishwa katika jumuiya hiyo inayohusisha nchi 53 duniani na ambayo kwa ujumla ina karibu theluthi ya moja ya watu duniani, kwani nchi za Madola zina watu bilioni 2.4 kati ya bilioni 7.4 duniani.Uganda itakuwa mwenyeji wa Mkutano wa Chama cha Mabunge ya Jumuiya ya Madola CPC, utakaofanyika kwa wiki moja kuanzia Septemba 23 mwaka huu. Mkutano huo utahusisha wabunge na maofisa zaidi ya 500 kutoka nchi wanachama.Kwa kutambua umuhimu wa mkutano huo, Mwenyekiti wa Kamati ya Utendaji ya CPC, Elimia Lifaka ambaye ni Naibu Spika wa Bunge la Cameroon, amemtangaza Rais Yoweri Museveni wa Uganda kuwa Mlezi Msaidizi wa mkutano huo.Mlezi mkuu ni Malkia Elizabeth wa Uingereza. Uganda inaandaa mkutano huo kwa mara ya pili, ya kwanza ilikuwa mwaka 1967 na imekusudia kuutumia vyema kujitangaza kiutalii kwa faida ya nchi na Jumuiya ya Afrika Mashariki.Spika wa Bunge la Uganda, Rebecca Kadaga ambaye ni mwenyeji wa mkutano huo, alisema hiyo ni fursa adimu kwa Uganda na Afrika Mashariki kunadi rasilimali zake na pia kutangaza fursa za uwekezaji.Wakuu wa nchi Akizungumzia mkutano wa wakuu wa nchi, utakaofanyika Aprili, mwakani jijini Kigali, Ofisa kutoka makao makuu ya jumuiya hiyo jijini London, Uingereza, Louise Alice ambaye yupo Kigali, alisema wameshaanza maandalizi ya mkutano huo wa 26 utakaoshirikisha washiriki kati ya 5,000 na 6,000, wakiwemo wakuu wa nchi 43 na mawaziri wa mambo ya nje 49.Hata Novemba mwaka jana tulikuwa Rwanda ili kusaidia maandalizi. Ni mkutano mkubwa sana na unahitajika kufanyiwa maandalizi makubwa pia, alisema.Balozi wa Uingereza nchini Rwanda, Jo Lomas alisema uwepo wa wakuu hao wa jumuiya na pia maofisa wa serikali ya Uingereza, iliyoandaa kwa mara ya mwisho mkutano huo, haumaanishi kwamba wataimeza Rwanda katika kuamua nini cha kufanya, bali  <topic>: KITAIFA 